Document ID: /roh_data/filtered/swiss_laws_in_ROHinterleaved.jsonl.gz/28264

This text was translated from FR into Rumantsch Grischun.

La Poste est tenue de distribuer les envois postaux à domicile dans toutes les maisons habitées à l’année. Elle n’est pas tenue de distribuer les envois postaux à domicile conformément à l’al. 1:a. si des difficultés démesurées telles que des mauvaises conditions de circulation ou la mise en danger du personnel de distribution ou de tiers l’en empêchent;b. si le destinataire et la Poste ont convenu d’un autre lieu ou d’une autre forme de distribution, ouc. si les prescriptions régissant les boîtes aux lettres et les batteries de boîtes aux lettres selon les art. 73 à 75 ne sont pas respectées. Lorsque, en vertu de l’art. 31, al. 1, de la version du 29 août 2012, la Poste n’était pas tenue de distribuer les envois postaux à domicile, mais qu’elle doit le faire en vertu de l’al. 1, en relation avec l’al. 2 et l’art. 83a, elle n’est pas tenue de remplir cette obligation si cela devait entraîner des coûts ou des charges disproportionnés. La Poste propose une solution de remplacement au destinataire si elle n’a pas l’obligation d’assurer la distribution à domicile. Elle peut réduire la fréquence de distribution ou désigner un autre point de distribution. Le destinataire doit être consulté au préalable. Nouvelle teneur selon le ch. I de l’O du 18 sept. 2020, en vigueur depuis le 1 janv. 2021 (RO 2020 4125). Nouvelle teneur selon le ch. I de l’O du 18 sept. 2020, en vigueur depuis le 1 janv. 2021 (RO 2020 4125). RO 2012 5009 Introduit par le ch. I de l’O du 18 sept. 2020, en vigueur depuis le 1 janv. 2021 (RO 2020 4125).

La Posta è obligada da distribuir a chasa spediziuns postalas en tut las chasas ch’èn abitadas durant l’entir onn. La Posta n’è betg obligada da distribuir a chasa spediziuns postalas tenor l’alinea 1, sche:a. difficultads sproporziunadas sco nauschas relaziuns da via u la periclitaziun dal persunal da distribuziun u da terzas persunas stuessan vegnir prendidas en cumpra;b. in auter lieu da distribuziun u in’autra furma da distribuziun è vegnida fixada tranter il retschavider e la Posta; uc. las directivas per chaschas da brevs e per indrizs da chaschas da brevs tenor ils artitgels 73−75 n’èn betg observadas. Sche la Posta n’era – en applicaziun da l’artitgel 31 alinea 1 en la versiun dals 29 d’avust 2012 – betg obligada da distribuir a chasa spediziuns postalas, sch’ella è dentant obligada da far quai tenor l’alinea 1 en cumbinaziun cun l’alinea 2 e cun l’artitgel 83a, na sto ella betg ademplir questa obligaziun, sche quai chaschunass custs sproporziunads u lavur sproporziunada. Sche l’obligaziun da distribuir las spediziuns postalas a chasa n’exista betg, sto la Posta porscher ina soluziun substitutiva al retschavider. Ella po reducir la frequenza da la distribuziun u designar in auter lieu da distribuziun. Il retschavider sto vegnir tadlà ordavant. Versiun tenor la cifra I da l’O dals 18 da sett. 2020, en vigur dapi il 1. da schan. 2021 (AS 2020 4125). Versiun tenor la cifra I da l’O dals 18 da sett. 2020, en vigur dapi il 1. da schan. 2021 (AS 2020 4125). AS 2012 5009 Integrà tras la cifra I da l’O dals 18 da sett. 2020, en vigur dapi il 1. da schan. 2021 (AS 2020 4125).